Omnibus presentes litteras inspecturis, Adam, decanus, et universum capitulum ecclesie Senonensis, in Domino salutem. Notum facimus quod compositionem illam sive quittationem qua reverendus pater Galterus, Senonensis archiepiscopus, per arbitrium sive dictum reverendi in Christo patris Simonis, archiepiscopi Bituricensis, Joannis, Dolensis abbatis, et magistri Petri de Vico, archidiaconi Bituricensis, in quos fuit compromissum tam a domino Senonensi archiepiscopo quam ab abbate et conventu Sancti Benedicti Floriacensis super procuratione in corpore abbatiae Sancti Benedicti a dicto archiepiscopo petita pro quadringentis libris parisiensium nuper fecit volumus, approbamus et ratam habemus. In cujus rei notitiam presentibus litteris sigillum nostrum duximus apponendum. Datum Senonis, anno gratie millesimo ducentesimo vigesimo quarto, mense octobri, die veneris ante festum apostolorum Simonis et Jude.